ai4bharat/Pralekha huggingface dataset:
ప్రధాన మంత్రి కార్యాలయం
గౌరవనీయులు రష్యా ఫెడరేషన్ అధ్యక్షుడు వ్లాదిమిర్ పుతిన్తో ఈ రోజు టెలిఫోన్ లో మాట్లాడిన - ప్రధానమంత్రి శ్రీ నరేంద్ర మోదీ
ఉక్రెయిన్ కు సంబంధించి ఇటీవలి పరిణామాలను అధ్యక్షుడు పుతిన్ ప్రధానమంత్రి కి వివరించారు. రష్యా మరియు నాటో బృందం మధ్య ఉన్న విభేదాలను నిజాయితీతో కూడిన చర్చల ద్వారా మాత్రమే పరిష్కరించబడతాయని ప్రధానమంత్రి తమ దీర్ఘ కాల విశ్వాసాన్ని పునరుద్ఘాటించారు. హింసను తక్షణమే నిలిపివేయాలని ప్రధానమంత్రి విజ్ఞప్తి చేశారు. అదేవిధంగా, దౌత్యపరమైన చర్చలు, సంభాషణల మార్గానికి తిరిగి రావడానికి అన్ని వైపుల నుండి సంఘటిత ప్రయత్నాలు చేయాలని, ఆయన పిలుపునిచ్చారు.
ఉక్రెయిన్ లో ఉన్న భారతీయ పౌరులు, ముఖ్యంగా విద్యార్థుల భద్రతకు సంబంధించి భారతదేశ ఆందోళనల గురించి కూడా ప్రధానమంత్రి రష్యా అధ్యక్షునికి తెలియజేశారు. వారు అక్కడి నుంచి సురక్షితంగా బయలుదేరి, భారతదేశానికి తిరిగి రావడానికి భారతదేశం అత్యధిక ప్రాధాన్యత ఇస్తోందని ఆయన పేర్కొన్నారు.
తమ అధికారులు, దౌత్య బృందాలు సమయోచిత ఆసక్తి ఉన్న సమస్యలపై నిరంతరం సంప్రదింపులు కొనసాగిస్తూ ఉండాలని ఇరువురు నాయకులు అంగీకరించారు.
(
రహదారి రవాణా, హైవేల మంత్రిత్వ శాఖ
బ్యాటరీ వాహనాల నమోదు ధృవపత్రం జారీ లేదా పునరుద్ధరణ రుసుమును మినహాయించేందుకు ప్రతిపాదిస్తూ ముసాయిదా ప్రకటన జారీ చేసిన కేంద్ర రహదారి రవాణా, హైవేల మంత్రిత్వ శాఖ
బ్యాటరీ వాహనాల  నమోదు ధృవపత్రం  జారీ చేయడానికి లేదా పునరుద్ధరణకు, నూతన నమోదుకు రుసుమును మినహాయించే ముసాయిదా ప్రకటనను ఈ నెల 27వ తేదీన కేంద్ర రహదారి రవాణా, హైవేల మంత్రిత్వ శాఖ జారీ చేసింది. 'కేంద్ర మోటారు వాహన నిబంధనలు-1989'కు సవరణ తెస్తూ, ఈ-రవాణాను ప్రోత్సహించడానికి మంత్రిత్వ శాఖ ఈ ప్రతిపాదన చేసింది. ఈ ప్రతిపాదన పట్ల ప్రజలకుగానీ, సంబంధిత వర్గాలకుగానీ అభ్యంతరాలు, సలహాలు, సూచనలు ఉంటే ప్రకటన విడుదలైన రోజు నుంచి 30 రోజులలోపు తెలియజేయాలని కేంద్ర రహదారి రవాణా, హైవేల మంత్రిత్వ శాఖ కోరుతోంది.
మంత్రిమండలి
ఉమ్మడి సరిహద్దు నదిగా ఉన్న కుషియారా నుండి చెరి 153 క్యూసెక్కుల నీటి వినియోగంపై భారతదేశం మరియు బంగ్లాదేశ్ మధ్య కుదిరిన అవగాహన ఒప్పందాన్ని ఆమోదించిన కేంద్ర మంత్రివర్గం
రెండు దేశాల మధ్య సరిహద్దు నదిగా ఉన్న కుషియారా నుండి చెరి 153 క్యూసెక్కుల నీటిని మళ్లించి వినియోగించుకోవడానికి భారతదేశం, బంగ్లాదేశ్ ప్రభుత్వాల మధ్య అవగాహన ఒప్పడానికి ఈరోజు ఢిల్లీ లో ప్రధానమంత్రి శ్రీ నరేంద్ర మోదీ అధ్యక్షతన సమావేశం అయిన కేంద్ర మంత్రివర్గం ఆమోదం తెలిపింది.
కుషియారా నదీ జలాల వినియోగంపై 2022 సెప్టెంబర్ 6వ తేదీన భారత ప్రభుత్వ జల్ శక్తి మంత్రిత్వ శాఖ, బంగ్లాదేశ్ జల వనరుల మంత్రిత్వ శాఖ ఒక అవగాహన ఒప్పందంపై సంతకాలు చేశాయి. దీని ప్రకారం రెండు దేశాల మధ్య సరిహద్దు నదిగా ఉన్న కుషియారా నుండి చెరి 153 క్యూసెక్కుల నీటిని మళ్లించి వినియోగించుకోవడానికి ఇరు దేశాలు అంగీకరించాయి. వర్షాలు కురవని కాలంలో  తమ వినియోగ నీటి అవసరాల రెండు దేశాలు ఉమ్మడి సరిహద్దు కుషియారా నది నీటిని ఉపయోగించుకుంటాయి. .
రెండు దేశాల మధ్య కుదిరిన ఒప్పందం వల్ల అస్సాం ప్రభుత్వం నవంబర్ 1 నుంచి మే 31 వరకు కుషియారా నది జలాలను మంచినీటి అవసరాల కోసం ఉపయోగించుకోవడానికి వీలవుతుంది.
ఎండా కాలంలో నీటి ఉపసంహరణ పర్యవేక్షించడానికి రెండు దేశాలు ఒక జాయింట్ మానిటరింగ్ టీమ్ను ఏర్పాటు చేస్తాయి
ఆరోగ్య, కుటుంబ సంక్షేమ మంత్రిత్వ శాఖ
భారతదేశంలో తొలిసారి బాస్మతి బియ్యం కోసం సమగ్ర నియంత్రణ ప్రమాణాలను ప్రకటించిన ఎఫ్ఎస్ఎస్ఎఐ; 1 ఆగస్టు 2023 నుంచి అమలు
ఇది బాస్మతి బియ్యం సహజ సువాసన లక్షణాన్ని కలిగి ఉండటమే కాక కృత్రిమ రంగులు, పాలిషింగ్ ఏజెంట్లు, కృత్రిమ సువాసనలను లేకుండా ఉండాలి
జాతీయంగా, అంతర్జాతీయంగా బాస్మతి బియ్యం వాణిజ్యంలో నిజాయితీగల పద్దతులను నెలకొల్పడం, వినియోగదారుల ప్రయోజనాలను పరిరక్షించడం లక్ష్యం
దేశంలో మొట్టమొదటిసారిగా ఫుడ్ అండ్ స్టాండర్డ్స్ అథారిటీ ఆఫ్ ఇండియా  బాస్మతి బియ్యం  ఆహార భద్రత గుర్తింపు ప్రమాణాలను నిర్దేశించింది.ఆహార భద్రత, ప్రమాణాలు  మొదటి సవరణలు నిబంధనలు , 2023ను భారత గెజిట్లో నోటిఫై చేసింది.
ఈ ప్రమాణాల ప్రకారం, బాస్మతి బియ్యం సహజ సువాసనల లక్షణాలను కలిగి ఉండటమే కాక, కృత్రిమ రంగులు, పాలిషింగ్ ఏజెంట్లు, కృత్రిమ సువాసనలు లేకుండా ఉండాలి. బాస్మతి బియ్యానికి సంబంధించి భిన్న గుర్తింపు, ఉడికించిన తర్వాత బియ్యం గింజల పొడుగు నిష్పత్తి, తేమ గరిష్ట పరిమితులు, అమైలోస్ పరిణామం, యూరిక్ ఆసిడ్ , లోపభూయిష్ట/ పాడైన గింజలు, ఇతరయేతర బియ్యం తదితరాల భిన్న గుర్తింపు కలిగిన నాణ్యత పరామితులను నిర్దేశిస్తుంది.
జాతీయంగా, అంతర్జాతీయంగా బాస్మతి బియ్యం వాణిజ్యంలో న్యాయమైన పద్ధతులను నెలకొల్పడం, వినియోగదారుల ప్రయోజనాన్ని పరిరక్షించి, నెలకొల్పాలన్నది ఈ ప్రమాణాల లక్ష్యం. ఈ ప్రమాణాలు 1 ఆగస్టు, 2023 నుంచి అమలవుతాయి.
బాస్మతి బియ్యం అనేది భారత ఉపఖండంలోని హిమాలయ పర్వత ప్రాంతాలలో పండించే శ్రేష్టమైన రకం వరి, దాని పొడవైన గింజ పరిణామానికి. మెత్తటి ఆకృతి, ప్రత్యేకమైన స్వాభావిక సువాసన, రుచికి విశ్వవ్యాప్తంగా ప్రసిద్ధి చెందింది. బాస్మతి బియ్యాన్ని పండించే నిర్దిష్ట భౌగోళిక ప్రాంతాల వ్యవసాయ- వాతావరణ పరిస్థితులు, వరి కోత, శుద్ధి, కాలం గడిచే కొద్దీ బియ్యానికి రుచి పెరగడం వంటి ప్రత్యేకతకు దోహదం చేస్తుంది. దాని ప్రత్యేక లక్షణాల కారణంగా, జాతీయంగా, అంతర్జాతీయంగా విస్త్రతంగా వినియోగించే రకం బియ్యం, దాని అంతర్జాతీయ సరఫరాలో మూడొంతులు భారత్ నుంచి వెళ్ళేదే.
శ్రేష్టమైన నాణ్యత కలిగిన బియ్యం కావడం, బాస్మతియేతర రకాల కన్నా ఎక్కువ ధర పలుకుతుండడంతో, ఆర్థిక లాభాల కోసం బాస్మతి బియ్యం వివిధ రకాల కల్తీలకు గురవుతుంది. అంటే, దీనిలో బాస్మతీయేతర రకాల బియ్యాన్ని ప్రకటించకుండా కలపడం వంటివి ఉంటాయి.
అందువల్ల, దేశీయ, ఎగుమతి మార్కెట్లలో ప్రామాణికమైన, నిజమైన బాస్మతి బియ్యం సరఫరాను నిర్ధారించడానికి సంబంధిత ప్రభుత్వ శాఖలు/ ఏజెన్సీలు, ఇతర వాటాదారులతో విస్త్రతమైన సంప్రదింపుల ద్వారా రూపొందించిన బాస్మతి బియ్యం నియంత్రణ ప్రమాణాలను ఎఫ్ఎస్ఎస్ఎఐ నోటిఫై చేసింది.
జల శక్తి మంత్రిత్వ శాఖ
మంచినీటి సరఫరా మరియు పర్యవేక్షణా వ్యవస్థ రూపకల్పనకు పోటీ
'మంచినీటి సరఫరా మరియు పర్యవేక్షణా వ్యవస్థ' రూపకల్పనకు చేయడానికి జాతీయ జల్ జీవన్ మిషన్ నిర్వహించిన పోటీకి దేశంలోని అన్ని ప్రాంతాల నుంచి అనూహ్య స్పందన లభించింది.పోటీలో పాల్గొడానికి ఆసక్తి చూపుతూ 218 ప్రతిపాదనలు అందాయి. జల వనరుల శాఖ, జాతీయ జల్ జీవన్ మిషన్, తాగునీరు పారిశుధ్య శాఖలు ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖ సహకారంతో ఈ పోటీని నిర్వహించాయి.'మంచినీటి సరఫరా మరియు పర్యవేక్షణా వ్యవస్థ' రూపకల్పనకు ఈ పోటీని నిర్వహించారు. 2020 సెప్టెంబర్ 20వ తేదీన పోటీలో పాల్గొడానికి ప్రతిపాదనలను ఆహ్వానిస్తూ ప్రకటన వెలువడింది. పోటీ నిర్వహణకు అవసరమైన సాంకేతిక పరిజ్ఞానాన్ని అందచేసి దీనిని జల్ జీవన్ మిషన్ కోసం బెంగళూరుకు చెందిన సి-డాక్ వినియోగిస్తుంది. ఈ పోటీకి దేశం వివిధ ప్రాంతాలకు చెందిన 218 మంది తమ ప్రతిపాదనలను పంపారు. ఎల్ ఎల్ పి పరిశ్రమలు, భారతీయ సాంకేతిక అంకుర సంస్థలతో పాటూ వ్యక్తిగత ప్రతిపాదనలు కూడా అందాయి. విద్యావంతులు, పరిశ్రమలు, జల్ జీవన్ మిషన్, సి-డాక్, ఎస్ టిపిఐ, ఎలక్ట్రానిక్స్ ఇన్ఫర్మేషన్ టెక్నాలజీ మంత్రిత్వ శాఖ తదితర రంగాలకు చెందిన నిపుణులతో ఎంపిక కమిటీని ఏర్పాటు చేయడం జరిగింది.
ఎంపిక కమిటి నవంబర్ 20వ తేదీన ఫలితాలను ప్రకటించింది. అందిన ప్రతిపాదనల నుంచి 10 ప్రతిపాదనలను ఎంపిక చేసి తదుపరి దశ కు పంపారు. ఈ దశలో ఎంపిక అయిన ఒకో ప్రతిపాదనకు 7. 50 లక్షల రూపాయల సహాయాన్ని ప్రకటించారు.
ప్రస్తుతం ప్రోటో టైప్ ల పరిశీలన జరుగుతోంది. 2020 జనవరి ఆఖరి వారంలో దీని ఫలితాలు తెలుస్తాయి. ఈ ప్రతిపాదనలు ఎంతవరకు ఆచరణసాధ్యమన్న అంశాన్ని పరీక్షించడానికి బెంగళూరులోని సి-డాక్ ఎలక్ట్రానిక్స్ సిటీలో ప్రత్యేక ఏర్పాట్లు చేశారు. ప్రోటో టైప్ దశలో సాంకేతికంగా ఆర్ధికంగా వెసలుబాటుగా వుండే నాలుగు ప్రతిపాదనలను గుర్తించి తుది దశకు ఎంపిక చేస్తారు. ప్రతిపాదనను వినియోగానికి అనువుగా తీర్చి దిద్దడానికి ఈ నాలుగు ప్రతిపాదనలతో ముందుకు వచ్చిన వారికీ 25 లక్షల రూపాయలను చొప్పున అందిచడం జరుగుతుంది.
దీని తరువాత క్షేత్రస్థాయిలో వీటిని పరీక్షిస్తారు. దీనికోసం జల్ జీవన్ మిషన్ దేశం వివిధ ప్రాంతాలలో 25 కేంద్రాలను గుర్తించింది. దీనిలో ప్రధమ స్థానంలో నిలిచే దానికి 50 లక్షల రూపాయలను, ద్వితీయ స్థానంలో నిలిచే ఇద్దరికీ 25 లక్షల రూపాయల చొప్పున అందించి తుది పోటీకి ఎంపిక చేయడం జరుగుతుంది. జాతీయ జల్ జీవన్ మిషన్, ఎలక్ట్రానిక్స్ మరియు ఇన్ఫర్మేషన్ టెక్నాలజీ మంత్రిత్వ శాఖలు ఈ నిధులను అందిస్తున్నాయి.
2024 నాటికి గ్రామీణ ప్రాంతాలలో ప్రతి ఇంటికి కొళాయి కనెక్షన్ కల్పించాలంటూ ప్రధానమంత్రి 2019 ఆగస్టు 15వ తేదీన ప్రకటించిన పథకాన్ని జల్ జీవన్ మిషన్ అమలు చేస్తున్నది. ఇంతవరకు గ్రామీణ ప్రాంతాలలో 3. 13 లక్షల గృహాలకు కొళాయి కనెక్షన్లను కల్పించడం జరిగింది.
చిత్రం 1: మొదటి 10 స్థానాలు
చిత్రం 2: బెంగళూరులోని సి-డాక్ ఎలక్ట్రానిక్స్ సిటీలో ఏర్పాటు చేసిన పరీక్షా కేంద్రం
వీడియో లింక్ :
https://drive.google.com/file/d/1IQH34SD77MbPvbZAl4VAJcp3HnTLBKge/view?usp=sharing
https://drive.google.com/file/d/1NVBwTdVpS5wGJCR_OTf8A0wNG0_iL7Jn/view?usp=sharing
జౌళి మంత్రిత్వ శాఖ
జౌళి మంత్రిత్వ శాఖలో 7వ అంతర్జాతీయ యోగా దినోత్సవ వేడుకలు
కేంద్ర జౌళి మంత్రిత్వ శాఖలో ఈ రోజు 7వ అంతర్జాతీయ యోగా దినోత్సవపు వేడుకలు జరిగాయి. ఈ కార్యక్రమాన్ని మంత్రిత్వ శాఖ అధికారులు యోగాసనాల సాధనతో ప్రారంభించారు. ఇందులో కేంద్ర జౌళి మంత్రిత్వ శాఖ కార్యదర్శి శ్రీ ఉపేంద్ర ప్రసాద్ సింగ్ ఇతర సీనియర్ అధికారులు పాల్గన్నారు. ఇందులో 150 మందికి పైగా అధికారులు పాల్గొన్నారు. ఆర్ట్ ఆఫ్ లివింగ్ ఇంటర్నేషనల్ నుండి శిక్షణపొందిన, ధ్రువీకరించబడిన యోగా ఉపాధ్యాయులు ఈ కార్యక్రమంలో తమ యోగాసనాభ్యాసాన్ని సమన్వయం చేశారు. వీరికి తోడు జౌళి మంత్రిత్వ శాఖకు చెందిన ఇతర అటాచ్డ్, సబార్డినేట్ కార్యాలయాలతో పాటు వివిధ చట్టబద్దమైన సంస్థలు, ప్రభుత్వ రంగ విభాగాలు, ఇతరత్రా క్షేత్ర కార్యాలయాలు కూడా ఈ అంతర్జాతీయ యోగా దినోత్సవాన్ని జరుపుకున్నాయి. ఈ సంవత్సరం యోగా దినోత్సవం ఇతివృత్తం ‘యోగా ఫర్ వెల్నెస్’.. ఇది శారీరక మరియు మానసిక శ్రేయస్సు కోసం యోగా సాధనపై దృష్టి పెడుతుంది. శ్రీ యు.పి. సింగ్ ఈ రోజూ యోగాసనాలు సాధన చేయవలసిన అవసరాన్ని ప్రధానంగా ఎత్తిచూపుతూ ప్రసంగించారు.
భారతదేశ గొప్ప వారసత్వానికి ప్రపంచ గుర్తింపు..
ఏడో అంతర్జాతీయ యోగా దినోత్సవం సందర్భంగా జౌళి, మహిళా మరియు శిశు అభివృద్ధి శాఖ మంత్రి శ్రీమతి స్మృతి జుబిన్ ఇరానీ ట్వీట్టర్లో ఒక సందేశంలో మాట్లాడుతూ “7 సంవత్సరాల నుండి ఈ రోజు వరకు అంతర్జాతీయ యోగా రోజు
రూపంలో సంపూర్ణ శ్రేయస్సుకు భారతదేశ గొప్ప వారసత్వానికి ప్రపంచ గుర్తింపు లభించింది. ‘యోగా ఫర్ వెల్నెస్’ ఇతివృత్తం ఇప్పుడు గతంలో కంటే చాలా సందర్భోచితంగా ఉంది. మొత్తం మానసిక మరియు శారీరక దృఢత్వానికి మన దైనందిన జీవితంలో యోగాను అవలంబిద్దాం.” అని అన్నారు.
ప్రధాన మంత్రి కార్యాలయం
నవంబరు 16న తొలిఆడిట్ దివస్ కు సూచకం గా జరుపుకొనే ఒక కార్యక్రమాన్ని ఉద్దేశించి ప్రసంగించనున్నప్రధాన మంత్రి
ఒకటో ఆడిట్ దివస్ కు సందర్భం లో సిఎజి కార్యాలయ పరిసరాల లో ఏర్పాటు చేసిన ఒక కార్యక్రమాన్ని ఉద్దేశించి ప్రధాన మంత్రి శ్రీ నరేంద్ర మోదీ 2021 నవంబర్ 16న ఉదయం 10 గంటల 30 నిమిషాలకు ప్రసంగించనున్నారు. ఈ సందర్భం లో సర్ దార్ వల్లభ్ భాయి పటేల్ విగ్రహాన్ని కూడా ప్రధాన మంత్రి ఆవిష్కరిస్తారు.
సిఎజి సంస్థ యొక్క చారిత్రిక ఆరంభం తో పాటు గడచిన అనేక సంవత్సరాలు గా పరిపాలన కు, పారదర్శకత్వాని కి, జవాబుదారుతనాని కి ఈ సంస్థ అందించిన తోడ్పాటు ను సూచించడం కోసం ఆడిట్ దివస్ ను నిర్వహించడం జరుగుతున్నది.
ఈ సందర్భం లో భారతదేశం యొక్క సిఎజి కూడా పాల్గొంటారు.
రసాయనాలు, ఎరువుల మంత్రిత్వ శాఖ
రైతులకు తక్కువ ధరలో యూరియా అందించడానికి రూ.10 లక్షల కోట్ల రాయితీ: ప్రధాన మంత్రి శ్రీ నరేంద్ర మోదీ
రూ.3,000 విలువ చేసే యూరియా బస్తాను 300 రూపాయలకే రైతులకు అందుబాటులో తెచ్చినట్లు చెప్పిన ప్రధాని
న్యూదిల్లీలోని ఎర్రకోటలో స్వాతంత్ర్య దినోత్సవ ప్రసంగం చేసిన ప్రధాన మంత్రి శ్రీ నరేంద్ర మోదీ, రైతులకు యూరియా రాయితీ కోసం రూ.10 లక్షల కోట్లు కేటాయించామని చెప్పారు. ప్రపంచ మార్కెట్లో రూ.3000 ధర ఉన్న యూరియాను రైతులకు రూ.300 చొప్పున, అతి తక్కువ ధరకు అందించేందుకు కేంద్ర ప్రభుత్వం రూ.10 లక్షల కోట్లను యూరియా రాయితీగా కేటాయించిందని వెల్లడించారు.
"కొన్ని ప్రపంచ దేశాల్లో రూ.3,000కు విక్రయించే యూరియా బస్తాను రూ.300 ధరకు మించకుండా మన రైతులకు కేంద్ర ప్రభుత్వం అందజేస్తోంది. ఇందుకోసం యూరియాపై రూ.10 లక్షల కోట్ల రాయితీని అందిస్తోంది" అని ప్రధాన మంత్రి ఎర్రకోట పైనుంచి చెప్పారు.
ప్రధాన మంత్రి కార్యాలయం
లోక్ సభ లో రాజ్యాంగ బిల్లు, 2023 కు సమర్థన ను తెలిపినందుకు మరియుఅర్థవంతమైన చర్చ కు గాను సభ్యులు అందరికి, పార్టీల కు మరియు వాటి నేతల కు ధన్యవాదాలు తెలిపిన ప్రధాన మంత్రి
‘‘ఇది దేశం యొక్కపార్లమెంటరీ ప్రస్థానం లో ఒక బంగారు క్షణం గా ఉన్నది’’
‘‘ఇది మాతృశక్తియొక్క మన:స్థితిని మార్చివేయగలదు, అంతేకాకుండా ఇది దేశాన్ని క్రొత్తశిఖరాల కు తీసుకు పోవడం కోసం ఒక అనూహ్య శక్తి ని సృష్టించగలదు’’
ప్రధాన మంత్రి మరియు సభ యొక్క నేత శ్రీ నరేంద్ర మోదీ ఈ రోజు న లోక్ సభ లో రాజ్యాంగ  బిల్లు, 2023 కు సంబంధించి అన్ని రాజకీయ పక్షాల సమర్థన కు, అర్థవంతమైన చర్చ కు గాను ధన్యవాదాల ను తెలియజేశారు. ఈ బిల్లు క్రొత్త పార్లమెంటు భవనం లో సభ కార్యకలాపాలలో మొదటి అంశం గా ఉండింది. ఈ బిల్లు పైన నిన్నటి రోజు న లోక్ సభ లో చర్చ జరిగి, దీనిని ఆమోదించడం జరిగింది.
ఈ రోజు న సభా కార్యకలాపాలు మొదలవగానే ప్రధాన మంత్రి తన స్థానం లో నుండి లేచి నిలబడి మరి నిన్నటి రోజు న భారతదేశం యొక్క పార్లమెంటరీ ప్రస్థానం లో చోటు చేసుకొన్నటువంటి ఒక బంగారు క్షణం గురించి ప్రస్తావించారు. ఈ కార్యసాధన కు గాను ఖ్యాతి అన్ని పక్షాల కు చెందిన సభ్యుల దీ, వారి నేతలదీనూ అని ఆయన అన్నారు. నిన్న తీసుకొన్న నిర్ణయం మరియు రాజ్య సభ లో దీని తాలూకు పరిణతి మాతృశక్తి యొక్క మన:స్థితి ని మార్చివేస్తుందని, అంతేకాక దీనితో అంకురించేటటువంటి ఆత్మవిశ్వాసం దేశాన్ని క్రొత్త శిఖరాల కు చేర్చడానికి ఒక అనూహ్యమైన శక్తి వలె ఉనికి లోకి వస్తుందని ఆయన అన్నారు. ‘‘ఈ పవిత్రమైనటువంటి బాధ్యత ను పూర్తి చేసినందుకు నేను సభ నేత గా మీ యొక్క తోడ్పాటు కు, మీ యొక్క సమర్థన కు మరియు మీ యొక్క అర్థవంతమైన చర్చకు గాను నా మనస్సు లో లోపలి నుండి దీనిని స్వీకరించి నా యొక్క కృతజ్ఞత ను వ్యక్తం చేస్తున్నాను.’’ అని చెప్తూ, ప్రధాన మంత్రి తన మాటల ను ముగించారు.
రహదారి రవాణా, హైవేల మంత్రిత్వ శాఖ
సూక్ష్మ చిన్న మధ్య తరహా పరిశ్రమలు, గ్రామీణ మరియు కుటీర పరిశ్రమలకోసం ప్రధాని ఇచ్చిన ఆర్ధిక ప్యాకేజీని స్వాగతించిన కేంద్ర మంత్రి గడ్కరీ. ఈ ప్యాకేజీతో చిన్న మధ్య తరహా పరిశ్రమలు నూతన శిఖరాలు అందుకుంటాయన్న కేంద్ర మంత్రి గడ్కరీ
లాక్ డౌన్ నేపథ్యంలో ప్రధాని శ్రీ నరేంద్ర మోదీ ప్రకటించిన రూ.20 లక్షల కోట్ల ఆర్ధిక ప్యాకేజీని స్వాగతిస్తున్నట్టు కేంద్ర చిన్న మధ్య తరహా పరిశ్రమలు, రోడ్డు రవాణా మరియ ప్రధాన రహదారుల శాఖ మంత్రి శ్రీ గడ్కరీ అన్నారు. ఈ చారిత్రాత్మక ప్యాకేజీ ద్వారా చిన్న మధ్య తరహా పరిశ్రమలను, గ్రామీణ మరియు కుటీర పరిశ్రమల రంగాన్ని నమ్ముకున్నవారి జీవితాల్లో ప్రధాని శ్రీ నరేంద్ర మోదీ కొత్త ఆశలు చిగురింప చేశారని ఆయన అన్నారు.
అపారమైన వనరులతో, అత్యున్నత సాంకేతికత, ముడి సరుకుల సాయంతో భారతదేశం త్వరలోనే అన్ని రంగాల్లో స్వయంసమృద్ధి సాధిస్తుందని శ్రీ గడ్కరీ దీమా వ్యక్తం చేశారు. అంతర్జాతీయ ఆర్ధిక రంగంలో భారతదేశం ఉన్నతమైన ఆర్ధిక నమూనాగా అవతరించేలా ప్రధాని రూపకల్పన చేస్తున్నారని శ్రీ గడ్కరీ అన్నారు. కోవిడ్ -19 మహమ్మారి కారణంగా ఏర్పడిన ఆర్ధిక మందగమన పరిస్థితులను అనుకూల అవకాశాలుగా మార్చుకొని ఆత్మవిశ్వాసంతో,అనుకూల దృక్పథంతో ముందుకు సాగుదామని శ్రీ గడ్కరీ అన్నారు.
అత్యున్నతమైన ఆర్ధిక ప్యాకేజీని ప్రకటించడంద్వారా ప్రధాని చూపిన చొరవను చాలా కాలం పాటు దేశం గుర్తు పెట్టుకుంటుందని శ్రీ గడ్కరీ అన్నారు. చిన్న మధ్య తరహా పరిశ్రమల రంగం 11 కోట్ల మందికి పైగా ప్రజలకు ఉపాధినిస్తోందని, జిడిపిలో 29 శాతం వాటా కలిగి వుందని ఈ రంగంమీద ఆధారపడి వున్నవారు అందరూ ప్రధాని అందించిన మద్దతును ఎన్నటికీ మరువలేరని శ్రీ గడ్కరీ అన్నారు. ఈ ప్యాకేజీ ద్వారా చిన్న మధ్యతరహా పరిశ్రమల రంగం రానున్నకాలంలో నూతన శిఖరాలను అందుకుంటుందనే నమ్మకం తనకు వున్నట్టు కేంద్ర మంత్రి గడ్కరీ స్పష్టం చేశారు.
ఆరోగ్య, కుటుంబ సంక్షేమ మంత్రిత్వ శాఖ
భారత ప్రభుత్వం రాష్ట్రాలకు 21.80 కోట్లకు పైగా ఉచిత టీకా డోసుల పంపిణీ
రాష్ట్రాలు, కేంద్రపాలిత ప్రాంతాల దగ్గర ఇంకా1.8 కోట్ల డోసులకు పైగా నిల్వ
కోవిడ్ మీద పోరులో భాగంగా భారత ప్రభుత్వం అనుసరిస్తున్న వ్యాధి నిర్థారణ పరీక్షలు, సోకినవారీ ఆచూకీ కనిపెట్టటం, తగిన చికిత్స అందించటం, వ్యాప్తి నివారణకు తగిన జాగ్రత్తలు పాటింపజేయటం, టీకాలివ్వటం అనే ఐదు అంశాల ప్రాధాన్యంలో భాగంగా టీకాల మీద ప్రత్యేక దృష్టిసారించింది. భారత ప్రభుత్వం దేశవ్యాప్త టీకాల కార్యక్రమానికి అండగా ఉండి రాష్ట్రాలకు, కేంద్రపాలిత ప్రాంతాలకు టీకా డోసులు ఉచితంగా అందిస్తూ వచ్చింది. అంతే కాకుండా ఉత్పత్తి, సరఫరాను పెంచటానికి అనేక చర్యలు తీసుకుంటోంది.
మూడో దశ టీకాల కార్యక్రమాన్ని మరింత సరళంగా, వేగంగా అమలు చేయటం మే 1న మొదలైంది. ఈ వ్యూహంలో భాగంగా ప్రతి నెలలో సెంట్రల్ డ్రగ్స్ లేబరేటరీ ఆమోదించిన ఉత్పత్తి సంస్థలలో తయారైన 50% టీకా మందును కేంద్ర ప్రభుత్వం కొనుగోలు చేస్తుంది. రాష్ట్రాలు మిగిలిన 50% నుంచి కొనుగోలు చేసుకోవచ్చు. ప్రభుత్వం అందించే టీకామందు మునుపటిలాగానే రాష్టాలకు ఉచితంగా పంపిణీ జరుగుతుంది.
భారత ప్రభుత్వం ఇప్పటిదాకా రాష్ట్రాలకు, కేంద్రపాలితప్రాంతాలకు దాదాపు 21.8 కోట్లకు పైగా  కోవిడ్ డోసులు ఉచితంగా అందజేసింది. ఇందులో రాష్ట్రాల వాడకం, వృధా కలిపి 23వ తేదీ వరకు 19,90,31,577 డోసులు ఉన్నట్టు ఈ ఉదయం 8 గంటల వరకు అందిన సమాచారాన్ని బట్టి తెలుస్తోంది.
రాష్ట్రాల దగ్గర ఇంకా 1.80 కోట్లకు పైగా  టీకా డోసులు పంపిణీకి అందుబాటులో ఉన్నాయి
పైగా, మరో 48 లక్షల  టీకా డోసులు వచ్చే 3 రోజుల్లో కేంద్రప్రభుత్వం రాష్ట్రాలకు, కేంద్రపాలిత ప్రాంతాలకు పంపబోతోంది
పౌర విమానయాన మంత్రిత్వ శాఖ
జీఎఫ్ఏ విధానం 2008 ప్రకారం ఈశాన్య ప్రాంతంలో రెండు గ్రీన్ఫీల్డ్ విమానాశ్రయాల నిర్మాణం
- ఉడాన్ పథకం కింద, ఈశాన్య ప్రాంతంలో 10 విమానాశ్రయాల ప్రారంభం/పునరుద్ధరణ జరిగింది.
దేశంలో కొత్త గ్రీన్ఫీల్డ్ విమానాశ్రయాల అభివృద్ధి విధానాలు, నిబంధనలను నిర్దేశించే గ్రీన్ఫీల్డ్ విమానాశ్రయాల విధానం  2008ను భారత ప్రభుత్వం రూపొందించింది. ఇది రెండు దశల ప్రక్రియ. మొదట 'భూ అనుమతులు', ఆ తర్వాత 'సూత్రప్రాయ ఆమోదం' ఉంటాయి.
జీఎఫ్ఏ విధానం 2008 కింద, అసోంలోని డోలులో గ్రీన్ఫీల్డ్ విమానాశ్రయం అభివృద్ధికి 'భూ అనుమతులు' మంజూరు కోసం భారత విమానాశ్రయాల ప్రాధికార సంస్థ  పౌర విమానయాన మంత్రిత్వ శాఖకు ఒక దరఖాస్తు సమర్పించింది. జీఎఫ్ఏ పాలసీ ప్రకారం, డైరెక్టరేట్ జనరల్ ఆఫ్ సివిల్ ఏవియేషన్ , రక్షణ మంత్రిత్వ శాఖ సహా సంబంధిత వాటాదార్లకు ఈ ప్రతిపాదన పంపడం జరిగింది. వాటాదార్లతో సంప్రదింపులు పూర్తయిన తర్వాత, భూ అనుమతుల మంజూరుకు సంబంధించిన సిఫార్సు కోసం గ్రీన్ఫీల్డ్ విమానాశ్రయాల స్టీరింగ్ కమిటీ ముందు ఈ ప్రతిపాదనను ఉంచాలి.
జీఎఫ్ఏ పాలసీ 2008 ప్రకారం, ప్రాజెక్ట్ నిధులు, భూ సేకరణ, ఆర్&ఆర్ సహా విమానాశ్రయ ప్రాజెక్టుల అమలు బాధ్యత సంబంధిత విమానాశ్రయ అభివృద్ధి సంస్థతో పాటు రాష్ట్ర ప్రభుత్వంపై  ఉంటుంది. భూ సేకరణ, తప్పనిసరి అనుమతులు పొందడం, అడ్డంకులు అధిగమించడం, ఆర్థికాంశాలు వంటి వివిధ అంశాలపై విమానాశ్రయాల నిర్మాణం ఆధారపడి ఉంటుంది.
ఈశాన్య ప్రాంతంలోని పాక్యాంగ్, ఇటానగర్లో  గ్రీన్ఫీల్డ్ విమానాశ్రయాలను జీఎఫ్ఏ విధానం 2008 కింద నిర్మించడం జరిగింది.
పౌర విమానయాన మంత్రిత్వ శాఖ, ప్రాంతీయ అనుసంధాన పథకం  ఉడాన్ను  21-10-2016న ప్రారంభించింది. ఈశాన్య ప్రాంతం సహా దేశంలోని అన్ని ప్రాంతాలకు విమాన రాకపోకలు కల్పించేందుకు, ప్రజలకు విమాన ప్రయాణాన్ని అందుబాటులోకి తీసుకురావడానికి ఈ పథకాన్ని తీసుకురావడం జరిగింది.
ఉడాన్ పథకం కింద, ఈశాన్య ప్రాంతంలోని పస్సిఘాట్, తేజు, ఇటానగర్ , జోర్హాట్, లీలాబరి, రూప్సీ, తేజ్పూర్, షిల్లాంగ్ , దిమాపూర్, పాక్యాంగ్లో 10 విమానాశ్రయాలు ప్రారంభమయ్యాయి/పునరుద్ధరించడం జరిగింది.
పౌర విమానయాన మంత్రిత్వ శాఖ సహాయ మంత్రి జనరల్  వి.కె.సింగ్  ఈ రోజు రాజ్యసభలో ఒక ప్రశ్నకు లిఖితపూర్వక సమాధానం రూపంలో ఈ సమాచారాన్ని అందించారు.
నీతి ఆయోగ్
అటల్ ఇన్నోవేషన్ మిషన్ మరియు సిరియస్  ‘ఏ.ఐ.ఎం. - సిరియస్ ఆవిష్కరణ కార్యక్రమం 3.0’ ప్రారంభం
పాఠశాల విద్యార్థుల కోసం భారత-రష్యా ద్వైపాక్షిక యువ ఆవిష్కరణ కార్యక్రమం
భారత, రష్యా యువతలో వినూత్న సహకారాన్ని పెంపొందిస్తుంది
అటల్ ఇన్నోవేషన్ మిషన్  మరియు రష్యాలోని సిరియస్ సంస్థలు సంయుక్తంగా, ఈ రోజు భారత, రష్యా పాఠశాల పిల్లల కోసం, 14 రోజుల వర్చువల్ కార్యక్రమం ‘ఏ.ఐ.ఎం.- సిరియస్ ఆవిష్కరణ కార్యక్రమం 3.0’ ను ప్రారంభించాయి.
మొట్టమొదటి భారత-రష్యా ద్వైపాక్షిక యువ ఆవిష్కరణ కార్యక్రమం, ఏ.ఐ.ఎం. - సిరియస్ కార్యక్రమం, రెండు దేశాల సాంకేతిక  పరిష్కారాలను అభివృద్ధి చేయడానికి ప్రయత్నిస్తుంది.
రెండు వారాల పాటు నిర్వహించే ఈ కార్యక్రమంలో, 2020 నవంబర్, 7వ తేదీ నుండి 21వ తేదీ వరకు, 48 మంది విద్యార్థులు మరియు 16 మంది అధ్యాపకులు మరియు సలహాదారులు - సంస్కృతి, దూర విద్య, అనువర్తిత అభిజ్ఞా విజ్ఞానం, ఆరోగ్యం, శ్రేయస్సు, క్రీడలు, ఫిట్నెస్, ఆటల శిక్షణ, రసాయన శాస్త్రం, కృత్రిమ మేధస్సు, డిజిటల్ ఆర్థిక ఆస్తులు వంటి అనేక విషయాలలో, కోవిడ్ -19 మహమ్మారి నేపథ్యంలో ఎదురవుతున్న ప్రపంచ సవాళ్లను పరిష్కరించే 8 వర్చువల్ ఉత్పత్తులు మరియు మొబైల్ యాప్ లను రూపొందిస్తారు.
ఏ.ఐ.ఎం. మిషన్ డైరెక్టర్ ఆర్. రమణన్ మాట్లాడుతూ, “ఈ సంవత్సరం కార్యక్రమం శాస్త్ర, సాంకేతికత, డిజైన్ ప్రాజెక్టులలో సహకారం మరియు ఆవిష్కరణలను ప్రోత్సహిస్తుందని తెలియజేయడానికి నేను గర్విస్తున్నాను. ఇది భారత, రష్యా దేశాల మధ్య మొట్టమొదటి వర్చువల్ ద్వైపాక్షిక విద్యార్థుల భాగస్వామ్య కార్యక్రమం. ఇది అటల్ టింకరింగ్ ప్రయోగశాలలు మరియు సిరియస్ బృందాల మధ్య అపారమైన నిబద్ధతను ప్రదర్శిస్తుంది. ఏ.ఐ.ఎం. వద్ద మేము ఈ ప్రయాణంలో ఒక భాగమని సంతోషిస్తున్నాము, ” అని పేర్కొన్నారు.
విద్యార్థి బృందాలు అభివృద్ధి చేసిన- యాప్ అభివృద్ధి, కృత్రిమ మేధస్సు, బ్లాక్ చెయిన్చై, మెషిన్ లెర్నింగ్, సమాచార విశ్లేషణ, విజువలైజేషన్, యూ.ఐ./యూ.ఎక్స్, వర్చ్యువల్ వాస్తవికత, అనుబంధ వాస్తవికత, 3-డి. డిజైన్, వేగవంతమైన నమూనాల తో పాటు మరికొన్ని ఆవిష్కరణలు 21 వ శతాబ్దపు సాంకేతిక పరిజ్ఞానాన్ని ప్రభావితం చేస్తాయి. పరిశ్రమ మరియు విద్యాసంస్థలకు చెందిన ఏ.ఐ.ఎం. మరియు సిరియస్ సలహాదారులు ఈ బృందాలతో కలిసి పని చేస్తారు.
టాలెంట్ అండ్ సక్సెస్ ఫౌండేషన్ అధిపతి మరియు రష్యాలోని ప్రెసిడెన్షియల్ కౌన్సిల్ ఫర్ సైన్స్ అండ్ ఎడ్యుకేషన్ సభ్యురాలు ఎలెనా ష్మెలేవా, మాట్లాడుతూ, "అంతర్జాతీయ సహకారం లేకుండా ఆధునిక విజ్ఞానాన్ని ఊహించలేము. ఆవిష్కరణలు తరచూ వివిధ భాషలను మాట్లాడే శాస్త్రవేత్తల బృందాలచే రూపొందించబడినప్పటికీ, వారు చేసే పని ద్వారా ఐక్యమవుతారు. ఇలాంటి అవకాశాలను సృష్టించడానికి, సిరియస్ అంతర్జాతీయ కార్యక్రమాలు సహాయపడతాయి. ప్రతిభావంతులైన పిల్లలు, యువ శాస్త్రవేత్తలు మరియు ఇంజనీర్లకు మేము విద్యను అందిస్తాము, వారు శాస్త్ర విజ్ఞానంతో పాటు సమాజం యొక్క అత్యంత ప్రతిష్టాత్మక సవాళ్లను సైతం పరిష్కరించగలుగుతారు.” అని తెలియజేశారు.
ఈ సంవత్సరం కార్యక్రమంలో సిరియస్ సంస్థ నుండి ఉత్తమ రష్యన్ విద్యార్థులు, ఉత్తమ భారతీయ విద్యార్థులు మరియు 2019 ఏ.టి.ఎల్. మారథాన్ కు చెందిన మొదటి 150 బృందాల ఇంచార్జ్ లు ఉన్నారు. గత సంవత్సరం నిర్వహించిన, 7 రోజుల పరిశోధన ఆధారిత కార్యక్రమంలో పాల్గొన్న, 25 మంది విద్యార్థులు, ఐదుగురు ఉపాధ్యాయులతో కూడిన భారత ప్రతినిధి బృందం, రష్యాలోని సిరియస్ సెంటర్ను సందర్శించింది. ఈ బృందాలు - రిమోట్ ఎర్త్ సెన్సింగ్, జీవ మరియు జన్యు పరిశోధన, స్వచ్ఛమైన శక్తి, డేటా విశ్లేషణలు, సరిహద్దు సాంకేతికతలు, డ్రోన్లు మరియు రోబోట్లు వంటి రంగాలలో 8 విభిన్న ఆవిష్కరణలను సృష్టించి, వీటిని, 2019 డిసెంబర్, 5వ తేదీన, రష్యా అధ్యక్షుడు వ్లాదిమిర్ పుతిన్ కు సమర్పించారు.
గ్రామీణాభివృద్ధి మంత్రిత్వ శాఖ
ఆజాదీ కా అమృత్ మహోత్సవ్ కింద ఐకానిక్ వీక్ ప్రచారంలో భాగంగా గ్రామీణ స్వయం ఉపాధి శిక్షణా సంస్థలు మహిళా- ఉపాధి కోర్సుల కొత్త బ్యాచ్లను ప్రారంభించాయి.
గ్రామీణ స్వయం ఉపాధి శిక్షణా సంస్థ కార్యక్రమం కింద శిక్షణ పొందిన మొత్తం అభ్యర్థులలో 66 శాతం మంది మహిళలు ఉన్నారు
ప్రారంభం నుండి దాదాపు 26.28 లక్షల మంది మహిళా అభ్యర్థులు శిక్షణ పొందారు. దాదాపు 18.7 లక్షల మంది విజయవంతంగా స్థిరపడ్డారు
మొత్తం 64లో పది శిక్షణా కోర్సులను గ్రామీణ స్వయం ఉపాధి శిక్షణా సంస్థ కింద మహిళా అభ్యర్థులకు మాత్రమే కేటాయించారు.
అంతర్జాతీయ మహిళా దినోత్సవం 2022ను పురస్కరించుకుని గ్రామీణాభివృద్ధి శాఖ  ఆజాదీ కా అమృత్ మహోత్సవ్లో భాగంగా ఐకానిక్ వీక్ వారం రోజుల వేడుకలను ప్రారంభించింది. గ్రామీణ స్వయం ఉపాధి శిక్షణా సంస్థల ద్వారా మహిళా- ఉపాధి కోర్సుల కొత్త బ్యాచ్లుదేశవ్యాప్తంగా 7 మార్చి 2022 నుంచి మొదలయ్యాయి. అవసర్ కి ఆజాదీ పేరుతో మహిళా అభ్యర్థుల కోసం ఫోకస్డ్ బ్యాచ్లను ప్రారంభించింది. తద్వారా వారి నుండి మరింత భాగస్వామ్యానికి భరోసా ఏర్పడింది. గ్రామీణ స్వయం ఉపాధి శిక్షణా సంస్థ కార్యక్రమం కింద శిక్షణ పొందిన మొత్తం అభ్యర్థులలో 66 శాతం మంది మహిళలు ఉన్నారు. ప్రారంభం నుండి సుమారు 26.28 లక్షల మంది మహిళా అభ్యర్థులు శిక్షణ పొందారు. దాదాపు 18.7 లక్షల మంది విజయవంతంగా స్థిరపడ్డారు.
ఒడిశాలోని గ్రామీణ స్వయం ఉపాధి శిక్షణా సంస్థ బోలంగీర్లో కొత్త బ్యాచ్ మహిళా ట్రైనీలు
హోమ్మేడ్ అగర్బత్తి మేకర్, సాఫ్ట్ టాయ్స్ మేకర్ అండ్ సెల్లర్, పాపడ్, పికిల్ మసాలా పౌడర్, బ్యూటీ పార్లర్ మేనేజ్మెంట్ & కాస్ట్యూమ్ జ్యువెలరీ తయారీ మొదలైన ట్రేడ్లలో కొత్త బ్యాచ్లు ప్రారంభమయ్యాయి. గ్రామీణ స్వయం ఉపాధి శిక్షణా సంస్థ పథకం కింద, మొత్తం 64 కోర్సుల్లో 10 శిక్షణా కోర్సులు ప్రత్యేకంగా మహిళలకు మాత్రమే కేటాయించడం జరిగింది.
గ్రామీణ స్వయం ఉపాధి శిక్షణా సంస్థ గిరిదిహ్, జార్ఖండ్
గ్రామీణ స్వయం ఉపాధి శిక్షణా సంస్థ ఈ కార్యక్రమాన్ని గ్రామీణాభివృద్ధి మంత్రిత్వ శాఖ , కేంద్ర, రాష్ట్ర ప్రభుత్వాలు, స్పాన్సర్ బ్యాంకులతో కలసి నిర్వహిస్తున్నది. గ్రామీణ యువతకు స్వయం ఉపాధి/ఎంటర్ప్రెన్యూర్షిప్ వెంచర్లను చేపట్టేందుకు శిక్షణనిచ్చేందుకు బ్యాంకులు తమ లీడ్ జిల్లాలో కనీసం ఒక గ్రామీణ స్వయం ఉపాధి శిక్షణా సంస్థని ప్రారంభించాలని ఆదేశించింది. గ్రామీణ స్వయం ఉపాధి శిక్షణా సంస్థ ప్రోగ్రామ్ స్వల్పకాలిక శిక్షణ వ్యవస్థాపకుల దీర్ఘకాలిక విధానంతో నడుస్తుంది. 18-–45 ఏళ్ల మధ్య ఉన్న గ్రామీణ పేద యువత శిక్షణలో చేరేందుకు అర్హులు. గ్రామీణ స్వయం ఉపాధి శిక్షణా సంస్థలు గ్రామాల పేద యువత ఆకాంక్షలను అర్థం చేసుకొని వ్యవస్థాపక నైపుణ్యాలలో శిక్షణ ఇవ్వడం ద్వారా లాభదాయకమైన వ్యవస్థాపకులుగా మార్చడంలో మార్గదర్శకులుగా నిలిచాయి.
గ్రామీణ స్వయం ఉపాధి శిక్షణా సంస్థ గొడ్డ, జార్ఖండ్
మొత్తం 39.9 లక్షల మంది అభ్యర్థులు గ్రామీణ స్వయం ఉపాధి శిక్షణా సంస్థల కింద 64 కోర్సుల్లో శిక్షణ పొందారు 28.11 లక్షల మంది అభ్యర్థులు 2022 జనవరి 31 వరకు స్వయం ఉపాధిలో స్థిరపడ్డారు. ఈ కార్యక్రమం ప్రస్తుతం 28 రాష్ట్రాలు 7 కేంద్ర పాలిత ప్రాంతాలలో అమలు చేయబడుతోంది. 585 గ్రామీణ స్వయం ఉపాధి శిక్షణా సంస్థలకు 23 ప్రముఖ బ్యాంకుల నుంచి స్పాన్సర్షిప్ వచ్చింది.
(గ్రామీణ స్వయం ఉపాధి శిక్షణా సంస్థ కాజల్గావ్, అస్సాం